
1. Bojové obrnené vozidlo 8 x 8 a bojové obrnené vozidlo/viacúčelové taktické vozidlo 4 x 4

1.1) Úvod

1) Prebiehajúce zmeny v bezpečnostnom prostredí, spolu s vedecko-technickým rozvojom vo vojenstve, prebiehajúci proces globalizácie s jeho informačnými a ekonomickými dôsledkami, požiadavky na vyššiu technickú pripravenosť ozbrojených síl, v kontraste s reálnym stavom výzbroje a techniky ozbrojených síl Slovenskej republiky (chýbajúca technika a nedostatky v technologickej úrovni, zastaranosť), 
sú jednoznačným dôvodom na realizáciu významných projektov vyzbrojovania. 

2) Politicko-strategickým rámcom dlhodobého rozvoja zaručovania obrany štátu s dôrazom na rozvoj ozbrojených síl Slovenskej republiky je Biela kniha o obrane Slovenskej republiky (2016). Tá predpokladá aj modernizáciu, resp. výmenu rozhodujúcej výzbroje a techniky ozbrojených síl Slovenskej republiky prípravou a realizovaním strategických projektov. Takéto riešenie reflektuje zámer vlády Slovenskej republiky podporovať strategické projekty modernizácie ozbrojených síl Slovenskej republiky ich individuálnym schvaľovaním a financovaním[footnoteRef:1]. Biela kniha o obrane jednoznačne stanovuje úlohu a postavenie obranného priemyslu a nástroje jeho podpory. Jedným z kľúčových opatrení zvýšenia obranyschopnosti Slovenskej republiky je podpora zapájania sa obranného priemyslu do zabezpečovania výzbroje 
pre ozbrojení sily Slovenskej republiky využitím jeho potenciálu.  [1:  Programové vyhlásenie vlády Slovenskej republiky na roky 2016 - 2020, časť Ozbrojené sily] 

   
3) Bojové obrnené vozidlá 8 x 8 a bojové obrnené vozidlá/viacúčelové taktické vozidlá 4 x 4 svojim takticko-operačným určením, technickými parametrami, zbraňovými systémami, výbavou a balistickou ochranou spĺňajú kritériá strategického projektu v oblasti vyzbrojovania a z hľadiska palebnej sily, flexibility, účinnosti, mobility, udržateľnosti a interoperability v rámci krajín NATO, patria medzi hlavnú výzbroj všetkých ozbrojených síl. 

4) Obstaranie bojových obrnených vozidiel 8 x 8 a bojových obrnených vozidiel/viacúčelových vozidiel 4 x 4 je základom dosiahnutia požadovaných operačných spôsobilostí ozbrojených síl Slovenskej republiky zodpovedajúcich potrebám zabezpečenia obrany štátu a plnenia úloh vyplývajúcich z medzinárodných záväzkov. Primárne podporí zabezpečenie potrebnej výzbroje a bojovej techniky 
pre mechanizovanú brigádu ozbrojených síl  Slovenskej republiky deklarovanú v cieľoch spôsobilostí NATO, ktoré patria Slovenskej republike[footnoteRef:2] a na rozvoj spôsobilostí jednotiek použiteľných aj na boj proti terorizmu[footnoteRef:3]. Efektívnym zapojením slovenského obranného priemyslu sa podporí rozvoj obranných kapacít štátu, posilní 
sa bezpečnosť a dostupnosť dodávok vo vojnovom stave a v čase vojny, stabilita 
a dlhodobá udržateľnosť životného cyklu vozidiel.  [2:  Národné ciele spôsobilostí 2013 – mechanizovaná brigáda ]  [3:  Uznesenie vlády Slovenskej republiky č. 708 zo 16. decembra 2015 ] 


5) Ozbrojené sily Slovenskej republiky v súčasnosti nedisponujú takýmito typmi vozidiel, ktoré sú považované v každej armáde členských krajín NATO ako dôležitá súčasť výzbroje operačných zoskupení a samostatne pôsobiacich jednotiek v operáciách.  V ozbrojených silách Slovenskej republiky je spôsobilosť, ktorú je možné zabezpečiť touto výzbrojou poskytovaná technikou na konci svojej technickej životnosti a znižujúcej sa prevádzkyschopnosti v období, kedy nároky na pripravenosť ozbrojených síl Slovenskej republiky rastú. Z uvedených dôvodov je potrebné obstaranie týchto typov vozidiel realizovať čo najskôr tak, aby nedošlo k zníženiu bojaschopnosti ozbrojených síl Slovenskej republiky. 

1.2) Operačné použitie bojových obrnených vozidiel 8 x 8 a bojových obrnených vozidiel/viacúčelových taktických vozidiel 4 x 4 

6) Bojové obrnené vozidlo typu 8 x 8 je operačne predurčené na prepravu osádky a vedenie bojovej činnosti primárne z lafetovaných zbraní vozidla a zosadnutej časti osádky v rámci operačného zoskupenia. Organická výzbroj vozidla umožňuje nepretržité vedenie bojovej činnosti v celom spektre očakávaných situácií na bojisku. Vzhľadom na úroveň balistickej ochrany a charakter výzbroje je ideálne na využitie v ofenzívnych ako 
aj defenzívnych operáciách vysokej intenzity. Vozidlo je schopné pôsobiť v podmienkach použitia zbraní hromadného ničenia pri zabezpečení ochrany osádky 
bez použitia individuálnych prostriedkov ochrany vo vnútri vozidla pri zabezpečení dostatočnej ochrany vzdušného priestoru.

7) Bojové obrnené vozidlo/viacúčelové taktické vozidlo 4 x 4 je operačne predurčené 
na plnenie úloh bojovej podpory a bojového zabezpečenia ozbrojených síl Slovenskej republiky, ktoré možno použiť na celú škálu predpokladaných bojových úloh a misií 
(rýchlo nasaditeľné spôsobilosti s menšími nárokmi na zásoby a prepravu do priestoru nasadenia v rámci operačného zoskupenia ako aj schopné samostatného pôsobenia v rámci síl pre špeciálne operácie, síl rýchleho nasadenia a pri nízkych nárokoch 
na logistiku). Vzhľadom na úroveň balistickej ochrany a charakter výzbroje 
je určené najmä pre využitie v ofenzívnych ako aj defenzívnych operáciách nižšej intenzity. Vozidlo je schopné pôsobiť v podmienkach použitia zbraní hromadného ničenia pri zabezpečení ochrany osádky bez použitia individuálnych prostriedkov ochrany vo vnútri vozidla pri zabezpečení dostatočnej ochrany vzdušného priestoru.

1.3) Základné takticko-technické požiadavky

8) Bojové obrnené vozidlo typu 8 x 8:
· Družstvo ako základná jednotka mechanizovaného práporu bude mať vo výzbroji jedno bojové obrnené vozidlo 8 x 8 v konfigurácii: min.10 miest pre osádku, kanón 
30 mm, guľomet 7,62 mm a protitankový riadený komplet. Veliteľská verzia bojového obrneného vozidla 8 x 8 bude v konfigurácii: 7 miest pre osádku, kanón 
30 mm, guľomet 7,62 mm a protitankový riadený komplet.
· Vedenie rádiovej komunikácie bude minimálne v dvoch samostatných rádiových sieťach alebo smeroch súčasne. Automatizovaný systém velenia a riadenia bude plne implementovaný do komunikačného informačného systému vozidla a bude umožňovať prenos a manipuláciu s utajovanými skutočnosťami do úrovne národné Tajné vrátane.
Prostriedky komunikačných informačných systémov budú spĺňať všetky požiadavky na zabezpečenie interoperability s NATO.
· Vozidlá budú spĺňať požiadavky pre vezenie zásob na min. jeden deň zabezpečenia bojovej činnosti bez potreby doplnenia. 
· Priechodnosť a operačný dosah vozidiel umožní nasadenie v extrémnych klimatických podmienkach a v teréne bez vybudovanej cestnej infraštruktúry.
· Základná koncepcia podvozku vozidla umožní zabudovať špecializované vybavenie a nadstavbu (vežový zbraňový komplet) bez zmeny jazdných vlastností. Na zvýšenie schopnosti udržateľnosti pri nasadení sa predpokladá spôsobilosť vykonávať základné technické ošetrenia osádkou a vykonanie opráv do úrovne strednej opravy prápornými silami a prostriedkami. Pre nasadenie pri mimoriadnych udalostiach a pri nevojenských krízových situáciách na území Slovenskej republiky vozidlo musí spĺňať požiadavky na prevádzku na verejných komunikáciách v rozsahu stanovenom platnou legislatívou.
· Základom vežového zbraňového kompletu bude kanón 30 mm, guľomet 7,62 mm a odpaľovacie zariadenie na protitankové riadené strely. Vzájomná kombinácia týchto zbraňových systémov zabezpečí vysokú schopnosť manévru paľbou a ich použitie mimo vozidla zvýši operačnú spôsobilosť v prospech defenzívnych aktivít. 
· Bojové obrnené vozidlo 8 x 8 bude schopné pôsobiť v podmienkach použitia zbraní hromadného ničenia pri zabezpečení včasnej výstrahy a ochrany osádky 
bez použitia individuálnych prostriedkov ochrany vo vnútri vozidla. 

9) Bojové obrnené vozidlo/viacúčelové taktické vozidlo typu 4 x 4:
· Zbraňová stanica vozidla flexibilne umožní kombináciu jednotlivých druhov zbraní a ich jednoduché vylafetovanie a použitie mimo vozidla. Za základnú kombináciu 
sa považuje guľomet do kalibru 12,7 mm alebo automatický granátomet a odpaľovacie zariadenia na protitankové riadené strely. Vzájomná kombinácia týchto zbraňových systémov zabezpečí vysokú schopnosť manévru paľbou 
a ich použitie mimo vozidla zvýši operačnú spôsobilosť v prospech defenzívnych aktivít. 

Výzbroj jednotlivých bojových obrnených vozidiel/viacúčelových taktických vozidiel  4 x 4 v ozbrojených silách Slovenskej republiky bude riešená v nasledovných konfiguráciách: 

Použité skratky:
BOV – bojové obrnené vozidlo, VTV – viacúčelové taktické vozidlo, Gu – guľomet, Gr – automatický granátomet, VPS – veliteľské pojazdné stanovisko, PS – prieskum, HPs – hĺbkový prieskum, DPS – delostrelecký prieskum, PTRK – protitankový riadený komplet, PTRS – protitankové riadené strely, EB- elektronický boj, EpsZ - elektronický prieskum a zameranie, ER - elektronické  rušenie, RCIED - rušenie rádiom ovládaných nástražných výbušných systémov, CIMIC – civilno-vojenská spolupráca, PSYOPS – psychologické operácie, RCHBO – radiačná, chemická 
a biologická ochrana. 

a) Motorizovaný prápor 

· Základnou jednotkou motorizovaného práporu bude družstvo skladajúce 
sa z dvoch bojových tímov, ktoré budú mať vo výzbroji dve bojové obrnené vozidlá 4 x 4:
· BOV- II-Gu - 12,7 mm guľomet,
· BOV- II-Gr - automatický granátomet.
· Súčasťou výzbroje motorizovaného práporu budú i viacúčelové taktické vozidlá 
4 x 4:
· VTV I-VPS - 7,62 mm guľomet -Veliteľské pojazdné stanovisko, 
· VTV I-DPS - 7,62 mm guľomet - pre delostrelecký prieskum,
· VTV III-Ps - 12,7 mm guľomet - prieskumné vozidlo,
· VTV III-PTRS - vozidlá s protitankovým zbraňovým systémom.

b) Mechanizovaný prápor

· V mechanizovaných práporoch viacúčelové taktické vozidlá 4 x 4 plnia úlohy bojovej podpory a bojového zabezpečenia (hlavná výzbroj mechanizovaného práporu bude tvorená bojovým obrneným vozidlom 8 x 8, resp. pásovým bojovým vozidlom pechoty).  
· Súčasťou výzbroje mechanizovaného práporu budú aj viacúčelové taktické vozidlá 4 x 4:
· VTV I-VPS - 7,62 mm guľomet -Veliteľské pojazdné stanovisko, 
· VTV I-DPS - 7,62 mm guľomet - pre delostrelecký prieskum,
· VTV III-Ps - 12,7 mm guľomet - prieskumné vozidlo,
· VTV III-PTRS - vozidlá s protitankovým zbraňovým systémom.

c) Jednotky palebnej podpory a bojového zabezpečenia

· prápor ISTAR:
· VTV I-VPS - 7,62 mm guľomet -Veliteľské pojazdné stanovisko, 
· VTV III-Ps - 12,7 mm guľomet - prieskumné vozidlo,
· VTV HPs –7,62 mm guľomet - pre hĺbkový prieskum,
· VTV EB – EPsZ - 7,62 mm guľomet pre - elektronický prieskum a zameranie,
· VTV EB – ER - 7,62 mm guľomet - pre elektronické  rušenie,
· VTV EB – RCIED - 7,62 mm guľomet -pre rušenie rádiom ovládaných nástražných výbušných systémov.

· plrb Nitra:
· VTV I-VPS - 7,62 mm guľomet -Veliteľské pojazdné stanovisko, 
·  VTV HPs –7,62 mm guľomet - pre hĺbkový prieskum,
· VTV PVO - 7,62 mm guľomet – protivzdušná obrana

· jednotka CIMIC a PSYOPS:
· VTV I-VPS - 7,62 mm guľomet -Veliteľské pojazdné stanovisko,
· VTV PSYOPS - 7,62 mm guľomet – pre vedenie psychologických operácií

· ženijný prápor:
· VTV I-VPS - 7,62 mm guľomet -Veliteľské pojazdné stanovisko.

· raketometný oddiel:
· VTV I-DPS - 7,62 mm guľomet - pre delostrelecký prieskum.

· samohybný delostrelecký oddiel:
· VTV I-DPS - 7,62 mm guľomet - pre delostrelecký prieskum.

· prápor podpory velenia/ rota podpory velenia (vozidlá veliteľov brigád):
· VTV I-VPS - 7,62 mm guľomet -Veliteľské pojazdné stanovisko.

· prápor výcviku:
· BOV- II-Gu - 12,7 mm guľomet,
· BOV- II-Gr - automatický granátomet,
· VTV III-PTRS - vozidlá s protitankovým zbraňovým systémom.

· prápor RCHBO:
· VTV I - RCHBO- 7,62 mm guľomet

· 5.pluk špeciálneho určenia:
· BOV- II-Gu - 12,7 mm guľomet,
· BOV- II-Gr - automatický granátomet.

· Vojenská polícia:
· BOV- II-Gu - 12,7 mm guľomet,
· VTV I-VPS - 7,62 mm guľomet -Veliteľské pojazdné stanovisko.

Vozidlo bude vybavené vnútorným komunikačným systémom pre všetkých členov osádky a vonkajším spojovacím systémom interoperabilným s NATO, ktorý umožní prenos utajovaných informácií do stupňa utajenia národné Tajné vrátane“.

· Vozidlo musí spĺňať požiadavku pre vezenie štyroch až šiestich členov osádky v závislosti na modifikácii, s prípadnou možnosťou vezenia zásob na tri dni zabezpečenia bojovej činnosti.
· Základná koncepcia vozidla umožní zabudovanie špecializovaného vybavenia a nadstavby podľa technickej modifikácie vozidla a jeho určenia bez zmeny jazdných vlastností a s dodržaním minimálneho počtu osádky. Pre nasadenie pri mimoriadnych udalostiach a pri nevojenských krízových situáciách na území Slovenskej republiky vozidlo musí spĺňať požiadavky na prevádzku na verejných komunikáciách v rozsahu stanovenom platnou legislatívou. 
    
1.4) Prehľad požadovaných počtov bojových obrnených vozidiel 8 x 8

  Tab. 1 Prehľad požadovaných počtov BOV 8 x 8
	Jednotka
	Druh techniky
	Celkom (ks)

	
	BOV 8 x 8
veliteľské
	BOV 8 x 8
	BOV 8 x 8 zdravotné
	

	21. mechanizovaný prápor
	4
	27
	· 
	31

	22. mechanizovaný prápor
	4
	27
	           -
	31

	veliteľ brigády
	1
	-
	           - 
	1

	prápor výcviku
	-
	3
	           -
	3

	práporne obväziská
	 -
	
	11
	           11

	Zásoby
	-
	3
	1
	4

	Celkom   
	9
	60
	12
	81


1.5) Prehľad požadovaných počtov Bojových obrnených vozidiel/Viacúčelových taktických vozidiel 4 x 4

   Tab. 2 Prehľad požadovaných počtov BOV/VTV 4 x 4 
	Druh techniky
	Druh techniky
	Celkom (ks)

	
	BOV 4 x 4
(Gu, Gr)
	VTV 4 x 4
(VPS, PTRS, Ps, DPs, EB, HPs, RCHBO, PVO, PSYOPS)
	

	11. mechanizovaný prápor
	-
	19
	19

	12. mechanizovaný prápor
	-
	19
	19

	13. mechanizovaný prápor
	-
	19
	19

	21. mechanizovaný prápor
	1
	26
	27

	22. mechanizovaný prápor
	1
	26
	27

	23. motorizovaný prápor
	55
	34
	89

	Prápor ISTAR
	-
	70
	70

	   plrb  NITRA
	-
	32
	32

	Jednotka CIMIC a PSYOPS
	-
	3
	3

	Ženijný prápor
	-
	12
	12

	Raketometný oddiel
	-
	6
	6

	Samohybný delostrelecký oddiel
	-
	6
	6

	Prápor podpory velenia
	-
	1
	1

	   Prápor RCHBO
	· 
	26
	26

	Prápor výcviku
	2
	1
	3

	5. pluk špeciálneho určenia
	        13
	1
	14

	Vojenská polícia
	2
	4
	6

	Centrálne zásoby
	3
	22
	25

	Celkom   
	77
	327
	404






2. Spôsoby, kritériá, postup a plán obstarania 

2.1) Spôsoby obstarania bojových obrnených vozidiel

10) Postupom zadávania zákazky v súlade s ustanoveniami zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Verejný obstarávateľ bude dodržiavať princíp rovnakého zaobchádzania, princíp nediskriminácie hospodárskych subjektov, princíp transparentnosti, princíp proporcionality a princíp hospodárnosti a efektívnosti.

11) Spoločným projektom v rámci Európskej obrannej agentúry - European Defence Agency (EDA). Obstarávanie spoločným projektom EDA si vyžaduje dlhodobú prípravu projektu, spravidla 2 až 3 roky za účasti členských krajín Európskej únie (EÚ) podieľajúcich sa na projekte. Finančné prostriedky sú vyčleňované z rozpočtov účastníckych krajín 
na projekte v stanovených podieloch. Vývoj/výroba, resp. akvizícia, ako aj „know-how“ 
sa realizuje na základe multilaterálnej dohody. 

12) Spoluprácou krajín v rámci V4 realizáciou spoločného projektu (obstaranie alebo vývoj). Možnosti spoločného obstarávania a modernizácie výzbroje krajinami V4 
sú priebežne analyzované. 

13) Prostredníctvom Agentúry NATO pre obstarávanie - NATO Support 
and Procurement Agency (NSPA). Obstarávanie v rámci NATO prostredníctvom agentúry NSPA je z  časového  a procesného hľadiska zdĺhavé, ktoré nie vo všetkých prípadoch prináša úsporu finančných prostriedkov. Súčasťou obstarávania cestou NSPA 
sú administratívne a prevádzkové poplatky, ktorých výšku určuje metodika NSPA v závislosti na  výške celkového kontraktu. 

14) Formou medzivládnej spolupráce tzv. projekt „Government-to-Government“ 
(vláda - vláda). Táto forma obstarania predstavuje uzatvorenie medzivládneho kontraktu na dodávku požadovaných vozidiel a služieb s možnosťou garantovania ceny výrobkov počas celého trvania kontraktu. V rámci tejto formy obstarania je možné okrem zabezpečenia výhodných podmienok dodávok, cien za vozidlá aj skrátiť čas na reálne zabezpečenie dodávok do ozbrojených síl Slovenskej republiky. Takáto forma obstarania vozidiel predstavuje výnimku z uplatňovania zákona č. 343/2015 Z. z. o verejnom obstarávaní a o zmene a doplnení niektorých zákonov uvedenú v § 1 ods. 2 písm. ab) tohto zákona, podľa ktorej sa zákon nevzťahuje na zákazku v oblasti obrany a bezpečnosti zadávanú ústredným orgánom štátnej správy iného členského štátu. V súvislosti s jej prípadným uplatnením je však potrebné mať na zreteli fakt, že v zmysle Smernice Európskeho parlamentu a rady č. 2009/81/ES z 13. júla 2009 o koordinácii postupov pre zadávanie určitých zákaziek na práce, zákaziek na dodávku tovaru a zákaziek na služby verejnými obstarávateľmi alebo obstarávateľmi v oblastiach obrany a bezpečnosti a o zmene a doplnení smerníc č. 2004/17/ES a 2004/18/ES (transponovanej do zákona o verejnom obstarávaní) smie členská krajina Európskej únie predmetnú výnimku použiť v prípade, ak vláda jedného členského štátu dodáva druhému členskému štátu vojenské zariadenia, ktoré sú dodané z už existujúcich zásob, ktoré táto vláda považuje 
za nadbytočné, pričom pod túto výnimku možno subsumovať aj nákup nového materiálu 
za predpokladu uzatvorenia medzivládnej dohody.  Rovnako je pri takomto obstaraní tovarov však potrebné mať na zreteli článok 11 Smernice Európskeho parlamentu a rady 2009/81 ES o koordinácii postupov pre zadávanie zákaziek na práce, zákaziek na dodávku tovaru a zákaziek na služby verejnými obstarávateľmi alebo obstarávateľmi v oblastiach obrany a bezpečnosti a o zmene a doplnení smerníc 2004/17/ES a 2004/18/ES, ktorý hovorí, že žiadne pravidlá, postupy, programy, dohody, úpravy alebo zákazky uvedené v tomto oddiele sa nesmú použiť na účely obchádzania ustanovení tejto smernice.  
· Ministerstvo obrany Slovenskej republiky bude všetky možnosti obstarania ďalej analyzovať a na základe záverov ich vyhodnotenia stanoví najvýhodnejší spôsob obstarania pre Bojové obrnené vozidlá 8 x 8 a Bojové obrnené vozidlá/Viacúčelové taktické vozidlá 4 x 4. V rámci tejto analýzy možností obstarania bude jedným z rozhodujúcich kritérií efektívne zapojenie slovenského obranného priemyslu. Forma a rozsah zapojenia slovenského obranného priemyslu do projektov bude súčasťou analýzy a trhových konzultácií Ministerstva obrany SR s prvkami obranného priemyslu Slovenskej republiky.


2.2) Kritéria obstarávania 

15) Kritéria pre vyhodnocovanie ponúk budú určené v súlade s ustanoveniami zákona 
č. 343/2015 Z. z. o verejnom obstarávaní a o zmene a doplnení niektorých zákonov 
v znení neskorších predpisov. Kritéria budú súvisiace s predmetom zákazky v ktorejkoľvek jeho fáze životného cyklu.  Pri určovaní objektívnych kritérií sa bude prihliadať najmä na:
· celkovú cenu vozidla – celkovú cenu tvorí súčet jednotlivých cien za jednotlivé súčasti vozidla (najmä podvozková časť, motorová časť, prevodová časť, elektronické systémy riadenia paľby, zbraňové systémy, prevádzkové systémy vozidla, výbava a pod.),
· celkovú cenu integrovanej logistickej podpory - celkovú cenu tvorí súčet jednotlivých cien za logistickú podporu (napr. za výcvik obsluhy, školenia inštruktorov, katalógu náhradných dielov, výcvikovej dokumentácie, prevádzkovej dokumentácie, opravárenskej dokumentácie a pod.),
· prevádzkové náklady – prevádzkové náklady sú tvorené súčtom prevádzkových nákladov na jednotlivé systémy v závislosti od počtu najazdených kilometrov, počtu odpracovaných motohodín, počtu výstrelov a pod.  

Účasť uchádzačov vo verejnom obstarávaní bude podmienená zaručením dodávok náhradných dielov a poskytovaním opráv v krízových a mimoriadnych situáciách.

2.3)  Časový a obsahový postup realizácie projektov

16) V roku 2017  bude úsilie zamerané predovšetkým na splnenie nasledovných úloh:

· Administratívno-technickú prípravu projektov. Znamená odsúhlasenie finančného zabezpečenia vládou Slovenskej republiky a odsúhlasenie postupu verejného obstarávania.
· Realizáciu určeného postupu obstarávania a vykonania skúšok na overenie takticko-technických parametrov. Obstaranie predmetu zákazky vrátane skúšok 
sa bude vykonávať pre bojové obrnené vozidlá 8x8 a samostatne pre bojové obrnené vozidlá/viacúčelové taktické vozidlá 4x4. V rámci zadávania predmetu zákazky bude verejný obstarávateľ požadovať od uchádzača (výrobca/dodávateľ) na jeho vlastné náklady pristavenie 1 ks ním navrhnutého vozidla v základnej výbave zbraňového systému na vykonanie kontrolných skúšok na overenie vybraných takticko-technických parametrov vrátane streleckých skúšok, prevádzkovo-ekonomických parametrov, hmotnostných parametrov.

17) V rokoch 2018 – 2029  budú riešené najmä nasledovné úlohy:
 
· Vyhodnotenie ponúk a určenie úspešného uchádzača (výrobcu/dodávateľa). 
Na základe výsledkov verejného obstarávania a výsledkov skúšok, analýzy predložených ponúk stanoviť úspešného uchádzača (výrobcu/dodávateľa) vozidiel a uzatvorenie zmluvných vzťahov. 
· Výroba prvých overovacích sérií. Výroba bojových obrnených vozidiel 8 x 8 
a bojových obrnených vozidiel/viacúčelových taktických vozidiel 4 x 4 v stanovených modifikáciách v minimálnom počte 1 kus pre vykonanie technických, kontrolných a používateľských/vojskových skúšok vykonávaných v súlade s interným predpisom. Spracovanie technicko-organizačných opatrení na odstránenie zistených nedostatkov vyplývajúcich zo skúšok a ich odstránenie. Zavedenie vozidiel do používania ozbrojených síl Slovenskej republiky.
· Sériová výroba vozidiel a ich postupné dodávky s  logistickou podporou v zmysle uzatvorených zmlúv.  

2.4) Plán obstarania bojových obrnených vozidiel 8 x 8

18) Zámerom je do  roku 2021 vyzbrojiť jeden mechanizovaný prápor Pozemných síl ozbrojených síl Slovenskej republiky vrátane zabezpečenia 3 ks bojových obrnených vozidiel 8 x 8 pre jednotku výcviku a 1 ks pre veliteľa brigády a do roku 2024 vyzbrojiť druhý mechanizovaný prápor Pozemných síl ozbrojených síl Slovenskej republiky. Počty a termíny dodávok sa taktiež môžu zmeniť v závislosti na reálnych nákladoch 
za 1 ks vozidla a náhradné dielce. 
        Tab. 3 Návrh dodávok BOV 8 x 8 
	Návrh obstarania (počet kusov BOV 8 x 8)
	Rok

	
	2018
	2019
	2020
	2021
	2022
	2023
	2024

	
	10
	10
	10
	10
	13
	13
	15

	Celkom
	81 kusov



2.5) Plán obstarania bojových obrnených vozidiel/viacúčelových taktických vozidiel 
4 x 4

19) Prioritou v projekte je vyzbrojenie práporu ISTAR a  23. motorizovaného práporu v rámci Pozemných síl ozbrojených síl Slovenskej republiky a vyzbrojenie Vojenskej polície s rovnomerným rozložením dodávok v nasledovnom poradí:

· prápor ISTAR a  23. motorizovaný prápor, 
· 21. a 22. mechanizovaný prápor a 5. pluk špeciálneho určenia,
· ďalšie tri mechanizované prápory Pozemných síl ozbrojených síl Slovenskej republiky, ktoré sú na pásovom podvozku, jednotky bojovej podpory a bojového zabezpečenia, centrálne zásoby, výcvikový prápor a Vojenská polícia,
	Návrh obstarania (počet kusov BOV/VTV 4 x 4)
	Rok

	
	2018
	2019
	2020
	2021
	2022
	2023+

	
	7
	28
	23
	23
	23
	300

	Celkom
	404 kusov


      Tab. 4 Návrh dodávok BOV/VTV 4 x 4

20) Vzhľadom na finančnú náročnosť projektu je návrh obstarania navrhnutý tak, aby boli projekty Bojové obrnené vozidlo 8 x 8 a Bojové obrnené vozidlo/Viacúčelové taktické vozidlo 4 x 4 realizované súbežne s prihliadnutím na vyzbrojenie organickej jednotky min. vo veľkosti družstva. Po  roku 2024 bude možné finančné prostriedky po ukončení projektu Bojové obrnené vozidlo 8 x 8 presunúť na projekt Bojové obrnené vozidlo/Viacúčelové taktické vozidlo 4 x 4 a tým proces obstarania značne zrýchliť. Cieľom je, aby bol projekt Bojové obrnené vozidlo/Viacúčelové taktické vozidlo 4 x 4 ukončený najneskôr 
do 2027-2029. 

3. Finančné zabezpečenie projektov

21) Odhady nákladov na realizáciu projektov vychádzajú zo štúdie realizovateľnosti.  Štúdie realizovateľnosti boli základom a podporným dokumentom pre rozhodnutie 
o modernizácii, resp. náhrade bojových vozidiel pechoty novými bojovými obrnenými vozidlami 8 x 8 a bojovými obrnenými vozidlami/viacúčelovými taktickými vozidlami 
4 x 4. 

22) Pre spracovanie odhadu nákladov boli využité aj informácie poskytnuté niektorými výrobcami na základe požiadaviek o informácie Request of Information. 

3.1) Odhad nákladov na finančné zabezpečenie bojových obrnených vozidiel 8 x 8

23) Celkový odhad nákladov na zabezpečenie realizácie projektu predstavuje čiastku 
cca 417 mil. EUR. V odhadovaných nákladoch sú zahrnuté aj náklady na prvotnú logistickú podporu, trenažéry, náklady na muníciu a infraštruktúru potrebnú na zabezpečenie skladovania, prevádzky a údržby vozidiel.

      Tab. 5 Celkový odhad nákladov na BOV 8 x 8
	Typ – názov položky
	Cena za 1 ks 
v € s DPH
	Celkom za 81 ks
v € s DPH vrátane infraštruktúry

	náklady na kompletné vozidlo BOV 8 x 8 
	do  4 000 000
	do 324 000 000

	náklady na logistickú podporu (náhradné dielce,  dielenské špeciálne prostriedky, trenažéry)
	-
	17 000 000

	Odhadované náklady na muníciu
	-
	71 000 000

	Náklady na infraštruktúru
	-
	5 000 000

	Náklady celkom
	
	417 000 000


24) Návrh rozdelenia nákladov na zabezpečenie projektu Bojové obrnené vozidlo 8 x 8 
po jednotlivých rokoch:

Tab. 6 Návrh dodávok BOV 8 x 8 po jednotlivých rokoch
	Rok
	2018
	2019
	2020
	2021
	2022
	2023
	2024

	Počet kusov
	10
	10
	10
	10
	13
	13
	15

	Odhad nákladov 
(v mil. € s DPH)
	35,0
	40,0
	64,0
	68,0
	72,0
	72,0
	
66,0


	Celkom 
	417 000 000,- € s DPH



Pozn.: V prípade nižšieho objemu finančných zdrojov na realizáciu projektu od roku 2020, bude  nutné postup vecného plnenia obstarania vozidiel posunúť do ďalších rokov. Nárast potreby finančných prostriedkov v rokoch 2020, 2021, 2022, 2023 je spôsobený nákupom nevyhnutnej logistickej podpory (náhradné dielce, munícia, infraštruktúra, dielenské prostriedky a zariadenia). 

3.2) Odhad nákladov na finančné zabezpečenie bojových obrnených vozidiel/Viacúčelových taktických vozidiel 4 x 4

25) Celkový odhad nákladov na zabezpečenie realizácie projektu predstavuje čiastku 
cca 782,7 mil. EUR. V odhadovaných nákladoch sú zahrnuté aj náklady na prvotnú logistickú podporu, trenažéry, náklady na muníciu a infraštruktúru potrebnú 
na zabezpečenie skladovania, prevádzky a údržby vozidiel.

       Tab. 7 Celkový odhad nákladov na BOV/VTV 4 x 4
	Typ – názov položky
	Cena za 1 ks 
v € s DPH
	Celkom za 404 ks
v € s DPH vrátane infraštruktúry

	náklady na kompletné vozidlo BOV/VTV 4 x 4 
	1 200 000 -3 500 000[footnoteRef:4] [4:  V závislosti od modifikácie vozidla (zbraňový systém, výbava a pod.) pre konkrétny druh vojenskej jednotky] 

	do 729 700 000

	náklady na logistickú podporu (náhradné dielce,  dielenské špeciálne prostriedky, trenažéry)
	-
	20 000 000

	Odhadované náklady na muníciu
	-
	15 000 000

	Náklady na infraštruktúru
	-
	18 000 000

	Náklady celkom
	
	782 700 000







26) Návrh rozdelenia nákladov na zabezpečenie projektu Bojové obrnené vozidlo/Viacúčelové taktické vozidlo 4 x 4 po jednotlivých rokoch:

Tab. 8 Návrh dodávok BOV/VTV 4 x 4 po jednotlivých rokoch
	Rok
	2018
	2019
	2020
	2021
	2022
	2023+

	Počet kusov
	7
	28
	23
	23
	23
	300

	Odhad nákladov 
(v mil. € s DPH)
	14,5
	46,2
	42,0
	42,0
	42,0
	596,0

	Celkom 
	782 700 000,- € s DPH



Pozn.: V prípade nižšieho objemu finančných zdrojov na realizáciu projektu od roku 2020, bude  nutné postup vecného plnenia obstarania vozidiel posunúť do ďalších rokov. Po roku 2024 bude možné finančné prostriedky na obstaranie zvýšiť po ukončení projektu Bojové obrnené vozidlo 8 x 8 na cca 80 000 000,- € ročne. 

3.3) Závery

27) Celkové odhadované náklady na realizáciu projektu vyzbrojovania Bojové obrnené vozidlo 8 x 8 sú cca 417 mil. EUR s DPH pričom náklady na obstaranie samotných 81 ks vozidiel sú 324 mil. EUR (bez logistickej podpory, munície a infraštruktúry). Návrh realizácie obstarania vozidiel je v rokoch 2018 – 2024. 
 
28) Celkové odhadované náklady na realizáciu projektu vyzbrojovania Bojové obrnené vozidlo/Viacúčelové taktické vozidlo 4 x 4 sú cca 782,7 mil. EUR s DPH pričom náklady na obstaranie samotných 404 ks vozidiel sú 729,2 mil. EUR (bez logistickej podpory, munície a infraštruktúry). Návrh realizácie obstarania vozidiel je v rokoch 2018 – 2029. 

29) Vzhľadom na význam, rozsah a vysokú finančnú náročnosť uvedených projektov vyzbrojovania je pre ich realizáciu nevyhnutné zabezpečenie stabilného financovania v celom cykle obranného plánovania. Prípadné nižšie vyčlenenie objemu finančných prostriedkov v jednotlivých rokoch by znamenalo posun reálnych dodávok vozidiel 
do používania ozbrojených síl Slovenskej republiky. 

Tab. 9 Celkový prehľad dodávok a nákladov 


	Rok
	2018
	2019
	2020
	2021
	2022
	2023
	2024
	2025
	2026
	2027
	2028
	2029
	Celkom

	Bojové obrnené vozidlo 8 x 8


	Počet kusov
	10
	10
	10
	10
	13
	13
	15
	0
	0
	0
	0
	0
	81

	Odhad nákladov 
(v mil. € s DPH)
	35,0
	40,0
	64,0
	68,0
	72,0
	72,0
	66,0
	0
	0
	0
	0
	0
	417,0

	Bojové obrnené vozidlo/Viacúčelové taktické vozidlo 4 x 4


	Počet kusov
	7
	28
	23
	23
	23
	23
	44
	44
	44
	45
	50
	50
	404

	Odhad nákladov 
(v mil. € s DPH)
	14,5
	46,2
	42,0
	42,0
	42,0
	42,0
	80,0
	80,0
	80,0
	81,0
	116,5
	116,5
	782,7

	Celkom
	49,5
	86,2
	106,0
	110,0
	114,0
	114,0
	146,0
	80,0
	80,0
	81,0
	116,5
	116,5
	1 199,7





